Neðansjávarmyndavél prófuð á botni Breiðafjarðar Teledyne Gavia ehf. er fyrirtæki sem sérhæfir sig í búnaði til neðansjávarrannsókna . Voru starfsmenn þess einmitt við prófanir á einu slíku tæki í Breiðafirði á dögunum . Starfsmennirnir héldu út með Bolla SH og prufuðu þennan nýja búnað á hafsbotni . Tilraunirnar tókust að sögn vel og ljóst að þessi neðansjávarmyndavél getur athafnað sig á miklu dýpi , en búnaðurinn getur skilað hágæða myndum af 1000 metra dýpi . Verðið á einu slíku tæki er hins vegar ekkert spaug , eða 130 milljónir króna og því er eins gott að varlega sé með það farið eins og sést hér á myndinni .